Riittävä D-vitamiinin saanti ei edellytä auringonottamista tuntikausia. Vaaleaihoinen suomalainen saa riittävästi D-vitamiinia huhti-syyskuussa oleskelemalla auringossa noin 15 minuuttia kolmesti viikossa kasvot ja käsivarret paljaana silloin, kun UV-indeksi on yli 3. D-vitamiinia saa myös syömällä kalaa ja D-vitamiinilla täydennettyjä elintarvikkeita kuten maitotuotteita.
Talvella D-vitamiinia on tarpeen ottaa lisäksi pillereinä tai muuna ravintolisänä. Tummaihoisten, Suomessa asuvien henkilöiden on syytä käyttää vitamiinilisää ympäri vuoden.